CELEX: 22022D1115
Language: sl
Date: 2022-03-18 00:00:00
Title: Sklep Skupnega Odbora EGP št. 47/2022 z dne 18. marca 2022 o spremembi Priloge I (Veterinarske in fitosanitarne zadeve) k Sporazumu EGP [2022/1115]

7.7.2022   
               
               
                  SL
               
               
                  Uradni list Evropske unije
               
               
                  L 182/14
               
            
         SKLEP SKUPNEGA ODBORA EGPšt. 47/2022
         
         z dne 18. marca 2022
         o spremembi Priloge I (Veterinarske in fitosanitarne zadeve) k Sporazumu EGP [2022/1115]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Izvedbeno uredbo Komisije (EU) 2021/1008 z dne 21. junija 2021 o spremembi Priloge I k Izvedbeni uredbi (EU) 2021/620 glede statusa Hrvaške in regije Portugalske, da sta prosti okužbe z Brucella abortus, B. melitensis in B. suis pri populacijah goveda, o spremembi Priloge VIII k navedeni uredbi glede statusa Litve ter nekaterih regij Nemčije, Italije in Portugalske, da so proste okužbe z virusom modrikastega jezika (serotipi 1–24), ter o spremembi Priloge XIII k navedeni uredbi glede statusa Danske in Finske, da sta prosti okužbe z infekciozno hematopoetsko nekrozo (1), je treba vključiti v Sporazum EGP.
                  
               
                     (2)
                  
                  
                     Ta sklep se nanaša na zakonodajo med drugim v zvezi z živimi živalmi, ki niso ribe in živali iz akvakulture. Zakonodaja v zvezi s temi zadevami se ne uporablja za Islandijo, kakor je določeno v odstavku 2 uvodnega dela poglavja I Priloge I k Sporazumu EGP.
                  
               
                     (3)
                  
                  
                     Ta sklep se nanaša na zakonodajo v zvezi z veterinarskimi zadevami. Zakonodaja v zvezi z veterinarskimi zadevami se ne uporablja za Lihtenštajn, dokler se zanj uporablja Sporazum med Evropsko skupnostjo in Švicarsko konfederacijo o trgovini s kmetijskimi proizvodi, kakor je določeno v sektorskih prilagoditvah Priloge I k Sporazumu EGP. Ta sklep se zato za Lihtenštajn ne uporablja.
                  
               
                     (4)
                  
                  
                     Prilogo I k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            V točki 13r (Izvedbena uredba Komisije (EU) št. 2021/620) v delu 1.1 poglavja I Priloge I k Sporazumu EGP se doda naslednje:
            „, kakor jo spreminja:
            
                        —
                     
                     
                        
                           32021 R 1008: Izvedbena uredba Komisije (EU) 2021/1008 z dne 21. junija 2021 (UL L 222, 22.6.2021, str. 12).“.
                     
                  
         
            Člen 2
            Besedilo Izvedbene uredbe (EU) 2021/1008 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 3
            Ta sklep začne veljati 19. marca 2022 pod pogojem, da so bila predložena vsa uradna obvestila v skladu s členom 103(1) Sporazuma EGP (*).
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 18. marca 2022
            
               
                  Za Skupni odbor EGP
               
               
                  predsednik
               
               Nicolas VON LINGEN
            
         
         
            (1)  UL L 222, 22.6.2021, str. 12.
         
            (*)  Navedena ni nobena ustavna zahteva.